Også i tegnefilm finder man crossdressing. [[Snurre Snup]] forklæder sig således som kvinde ved flere lejligheder for sjov eller for at narre en modstander, typisk Elmer Fjot. Kendte eksempler er ''[[Rabbit of Seville]]'' fra 1950, hvor Snurre Snup giver den som fristerinde i ''[[Barberen i Sevilla]]'', ''[[What's Opera, Doc?]]'' fra 1957 med Snurre Snup som [[valkyrie]]n [[Brynhild (nordisk mytologi)|Brynhild]] i en stærkt forkortet udgave af [[Richard Wagner]]s operaer og ''[[Rabbit Seasoning]]'' fra 1952 hvor han er iført paryk og sweater a la [[Lana Turner]]. Andre tegnefilmserier har også benyttet crossdressing, for eksempel som engangs-gag. Mest gennemført finder man det dog i ''[[Shezow]]'' fra 2012, hvor hovedpersonen er en dreng, der tager en superheltering beregnet for piger på med det resultat, at han serien igennem bliver forvandlet til en crossdressing superhelt komplet med langt hår, nederdel og højhælede støvler.
Sexologi